**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республикаын юöр общество сöвмöдöм да электроннöй правительство лöсьöдöм кузя координационнöй сöвет йылысь**

 Коми Республикаын юöр общество сöвмöдöм да электроннöй правительство лöсьöдöм кузя юалöмъяс серти решениеяс сöгласуйтöм, вöзйöмъяс лöсьöдöм, рекомендацияяс дасьтöм могысь:

1. Лöсьöдны Коми Республикаын юöр общество сöвмöдöм да электроннöй правительство лöсьöдöм кузя координационнöй сöвет да вынсьöдны сэтчö пырысьяссö 1 №-а содтöд серти.

2. Вынсьöдны Коми Республикаын юöр общество сöвмöдöм да электроннöй правительство лöсьöдöм кузя координационнöй сöвет йылысь положение 2 №-а содтöд серти.

3. Тайö шуöмсö олöмö пöртöм бöрся кута видзöдны ачым.

Коми Республикаса Юралысь В. Гайзер

Сыктывкар

2010 вося ода-кора тöлысь 21 лун

148 №

ВЫНСЬÖДÖМА

Коми Республикаса Правительстволöн

2010 во ода-кора тöлысь 21 лунся

148 №-а шуöмöн

(1 №-а содтöд)

Коми Республикаын юöр общество сöвмöдöм да электроннöй правительство лöсьöдöм кузя координационнöй сöветö

**ПЫРЫСЬЯС**

|  |  |  |  |
| --- | --- | --- | --- |
| 1. | Буров А.А. | - | Коми Республикаса Юралысьöс вежысь (Сöветса веськöдлысь) |
| 2. | Опарина Л.О. | - | Коми Республикаса Юралысьлöн да Коми Республикаса Правительстволöн Администрацияса Юрнуöдысь (Сöветса веськöдлысьöс вежысь) |
| 3. | Селютин А.В. | - | Коми Республикаса Юралысьлöн референт (Сöветса веськöдлысьöс вежысь) |
| 4. | Калимов С.Г. | - | Коми Республикаса Юралысьлöн да Коми Республикаса Правительстволöн Администрацияса Ортсы йитöдъясöн веськöдланiнлöн начальникöс вежысь – Веськöдланiнлöн информатизация юкöнса начальник (Сöветса секретар) |
| 5. | Азаров О.И. | - | Коми Республикалöн культураса министрöс медводдза вежысь |
| 6. | Белых А.М. | - | юрнуöдысьöс вежысь - Коми Республикаса ветеринарнöй дöзьöр службалöн противоэпизоотическöй да котыртан мероприятиеяс юкöнса начальник |
| 7. | Беляев Д.А. | - | Сыктывкарса канму университетлöн информационнöй системаяс да технологияяс факультетса декан (сёрнитчöмöн) |
| 8. | Берсенев А.Ю. | - | Коми Республикаын Федеральнöй охрана службалöн торъя связь да информатизация шöринса начальникöс вежысь (сёрнитчöмöн) |
| 9. | Борняков В.А. | - | Коми Республика кузя Россия Федерацияса федеральнöй безопасносьт службалöн веськöдланiнса уджалысь (сёрнитчöмöн) |
| 10. | Брагин М.А. | - | Коми Республикаса Государственнöй Сöветлöн информационнöй юкöн да йöзöс юöртан юкöнын пыр уджалысь комиссияса веськöдлысь (сёрнитчöмöн) |
| 11. | Васильева Е.Л. | - | Коми Республикаса туй агентстволöн юрнуöдысьöс экономика да сьöм овмöс кузя вежысь  |
| 12. | Власова А.П. | - | Коми Республикаса государственнöй гражданскöй службаöн веськöдланiнса начальник |
| 13. | Великова Е.А. | - | Коми Республика кузя Государственнöй регистрация, кадастр да картография федеральнöй службаöн веськöдланiнса юрнуöдысьöс вежысь (сёрнитчöмöн) |
| 14. |  Вишератин А.В. | - | Коми Республика кузя Россия Федерацияса государственнöй учреждениелöн - пенсионнöй фонд юкöнлöн юöр видзан юкöнса начальник (сёрнитчöмöн) |
| 15. | Волыцкий В.Д. | - | Коми Республикаса мортöс ёнмöдан да спорт агентстволöн организационно-правовöй, кадрöвöй удж да контроль юкöнса начальник |
| 16. | Гагиев Н.Г. | - | Коми Республикаса йöзöс уджöн могмöдан веськöдланiнса автоматизируйтöм юöр системаяс юкöнса начальник |
| 17. | Громов А.П. | - | Коми Республикаса вöр-ва озырлун да гöгöртас видзан министрöс вежысь |
| 18. | Дамяновска Р.Н. | - | Коми Республикалöн архив агентствоса юрнуöдысьöс вежысь |
| 19. | Ермаков А.А. | - | «Коми Республикаса вöр-ва озырлун да гöгöртас видзöм кузя юöр мутас фонд» Коми Республикалöн государственнöй учреждениеса директор (сёрнитчöмöн) |
| 20. | Жиделева В.В. | - | Сыктывкарлöн вöр институтса директор (сёрнитчöмöн) |
| 21. | Иванов С.О. | - | Коми Республикалöн промышленносьтса да энергетикаса министрöс вежысь |
| 22. | Колесников С.В. | - | Коми Республикаса йöзлысь дзоньвидзалун видзан министрöс вежысь  |
| 23. | Корольков С.М. | - | Коми Республика кузя Вöр-ваöн вöдитчан юкöнын дöзьöр нуöдан федеральнöй службаöн веськöдланiнса юрнуöдысьöс вежысь (сёрнитчöмöн) |
| 24. | Куратов А.Н. | - | Коми Республикаса вöр комитетса юрнуöдысьöс вежысь |
| 25. | Мартышин М.Ю. | - | «Сыктывкар» кар кытшын муниципальнöй юкöнлöн администрацияса юралысьöс вежысь (сёрнитчöмöн) |
| 26. | Мешкело С.М. | - | Сыктывкарын «МТС» ВАК-лöн филиалса директор (сёрнитчöмöн) |
| 27. | Мосеев В.И. | - | «Ухта кар кытшын муниципальнöй юкöнлöн администрацияса юрнуöдысьöс вежысь (сёрнитчöмöн) |
| 28. | Напалкова Е.Э. | - | Коми Республикаса эмбур агентстволöн планируйтан да контроль юкöнса начальник |
| 29. | Носов А.В. | - | Коми Республикаса архитектура, стрöитчöм да коммунальнöй овмöс министерстволöн Делöясöн веськöдланiнса начальник  |
| 30. | Осипов В.В. | - | Федеральнöй пошта йитöдлöн Коми Республикаын веськöдланінса – «Россияса пошта» федеральнöй государственнöй öтувъя предприятиелöн филиалса директор (сёрнитчöмöн) |
| 31. | Пастухов В.И. | - | Коми Республика кузя Транспорт юкöнын федеральнöй дöзьöр службалöн туйяс вылын автомашинаяс бöрся государственнöй дöзьöр веськöдланiнса сьöм овмöс, кадрöвöй да организационно-аналитическöй юкöнса начальникöс вежысь (сёрнитчöмöн) |
| 32. | Петухов А.В. | - | Информационнöй системаяс уджöдан службаса начальник, дiнмуса директор - «Рытыв-Войвыв Телеком» ВАК-лöн Коми филиалса директор (сёрнитчöмöн) |
| 33. | Полуботко В.А. | - | «Юöр технологияяс шöрин» Коми Республикалöн государственнöй учреждениеса директор (сёрнитчöмöн) |
| 34. | Попов А.П. | - | Коми Республика кузя пытшкöсса делöяс министерстволöн Связьöн, торъя техникаöн да автоматизацияöн веськöдланiнса начальникöс вежысь (сёрнитчöмöн) |
| 35. | Рубцова Г.З. | - | Коми Республикалöн сьöм овмöсса министрöс вежысь |
| 36. | Рудольф А.А. | - | «Сыктывдiн» муниципальнöй районлöн муниципальнöй юкöнса юралысь – районлöн администрацияса юрнуöдысь (сёрнитчöмöн) |
| 37. | Савченков А.В. | - | Коми Республикаса видз-му овмöс да сёян-юан министерстволöн научно-информационнöй юкöнса начальник |
| 38. | Семяшкин И.В. | - | Коми Республикалöн йöзлы отсöг сетан агентствоса юрнуöдысь |
| 39. | Симонов К.И. | - | Коми Республикаса пытшкöсса делöяс министерство бердын Юöр шöринса начальникöс вежысь (сёрнитчöмöн) |
| 40. | Сичкарь Д.К. | - | Коми Республикалöн гражданалысь оланног пасъялöмöн веськöдланiнса начальник |
| 41. | Студиград Н.И. | - | Коми Республикаса йöзöс велöдан министрöс вежысь |
| 42. | Тарбаев М.Б. | - | Коми Республикаын му пытшкöсöн вöдитчöм кузя веськöдланiнса начальник (сёрнитчöмöн) |
| 43. | Трифонов А.В. | - | Коми Республикаса войтырöс доръян мероприятиеяс могмöдöм кузя комитетлöн юöрöн могмöдан юкöнса начальник |
| 44. | Тукмаков В.А. | - | Коми Республикаса экономика сöвмöдан министрöс медводдза вежысь |
| 45. | Тульчинский Б.М. | - | Коми Республика кузя Государственнöй статистика федеральнöй службалöн мутас органса юрнуöдысьöс вежысь (сёрнитчöмöн) |
| 46. | Усачёв С.А. | - | Коми Республикалöн лицензия службаса юрнуöдысь |
| 47. | Шимловский А.В. | - | Мирöвöй ёрдысьяслысь удж котыртöм кузя Коми Республикаса веськöдланiнысь материально-техническöя могмöдан юкöнса начальник |
| 48. | Шмураткин В.А. | - | Коми Республика кузя Россияса ВЛМ медшöр веськöдланiнлöн веськöдлан системаяс котыртан да сöвмöдан юкöнса, связь да юöр юкöнса начальник (сёрнитчöмöн). |

ВЫНСЬÖДÖМА

Коми Республикаса Правительстволöн

2010 во ода-кора тöлысь 21 лунся

148 №-а шуöмöн

(2 №-а содтöд)

Коми Республикаын юöр общество сöвмöдöм да электроннöй правительство лöсьöдöм кузя координационнöй сöвет йылысь

**ПОЛОЖЕНИЕ**

I. Панас

1. Коми Республикаын юöр общество сöвмöдöм да электроннöй правительство лöсьöдöм кузя координационнöй сöвет (водзö – Сöвет) лоö сöвещательнöй органöн, мый котыртöма сы могысь, медым решайтны могъяс, кутшöмъяс йитчöмаöсь Коми Республикаын юöр общество сöвмöдöмкöд да электроннöй правительство лöсьöдöмкöд.

II. Сöветлöн могъяс да правояс

2. Сöветлöн могъясö пырöны:

урчитны Коми Республикаын юöр общество сöвмöдöмын да электроннöй правительство лöсьöдöмын медшöр туйвизьяс, а сiдзжö сьöмöн могмöдны Коми Республикаын тайö юкöнын медколана проектъяс;

сöвмöдны Коми Республикаын юöр общество сöвмöдöм да электроннöй правительство, лöсьöдны да сöвмöдны Коми Республикаын ведомствокостса юöр системаяс да электроннöй правительстволысь инфраструктура;

видлавны да ошкыны Коми Республикаын юöр общество сöвмöдан да электроннöй правительство лöсьöдан план, нормативнöй правовöй акт балаяс, мый веськöдöма информационно-коммуникационнöй технологияяс сöвмöдöм да пыртöм вылö (водзö – ИКТ);

лöсьöдны информационнöй да телекоммуникационнöй технологияяс юкöнын квалифицируйтöм кадръяс аддзöм да дасьтöм кузя вöзйöмъяс.

2.1. Сылы индöм могъяс решитöм могысь Сöветлöн эм право:

öтув уджавны Коми Республикаса государственнöй власьт органъяскöд, организацияяскöд, кодъяс оз пырны Сöветö, Сöветлöн компетенцияö пырысь юалöмъяс серти;

примитны решениеяс да коланлун дырйи пыртны вöзйöмъяс Сöветлöн компетенцияö пырысь юалöмъяс серти;

корны колана ногöн да босьтны колана материалъяс олöмö пöртысь федеральнöй власьт органъяслöн мутас органъяссянь, Коми Республикаса олöмö пöртысь власьт органъяссянь, Коми Республикаын меставывса асвеськöдлан оганъяссянь, а сiдзжö организацияяссянь Сöветлöн компетенцияö пырысь юалöмъяс серти;

корны колана ногöн аслас заседаниеяс вылö олöмö пöртысь федеральнöй власьт органъяслöн мутас органъясса, Коми Республикалöн олöмö пöртысь власьт органъясса, Коми Республикаын меставывса асвеськöдлан оганъясса, общественнöй öтувъясса, научнöй да мукöд организацияса чина йöзöс;

корны колана ногöн информационно-аналитическöй да экспертнöй уджъяс вöчöм могысь научнöй да мукöд организацияöс, а сiдзжö учёнöйясöс да специалистъясöс;

котыртны юöр общество сöвмöдöм да электроннöй правительство лöсьöдöм кузя социальнöй тöдчанлуна да медколана туйвизьяс кузя пыр уджалысь да недыр кад уджалысь ведомствокостса уджалан группаяс, а сiдзжö урчитны индöм уджалан группаяслысь уджалан пöрадок.

III. Сöветлысь удж котыртöм

3. Сöвет лöсьöдсьö Коми Республикаса Правительствоöн. Сöветö пырöны Сöветса веськöдлысь, Сöветса веськöдлысьöс кык вежысь, Сöветса секретар да сэтчö пырысьяс.

4. Сöветö пырöны олöмö пöртысь власьт органъясöс да меставывса асвеськöдлан органъясöс петкöдлысьяс, кодъяс кывкутöны Коми Республикаын юöр общество сöвмöдöм да электроннöй правительство лöсьöдöм кузя мероприятие план дасьтöм да олöмö пöртöм вöсна, а сiдзжö научнöй, коммерческöй да общественнöй котыръясöс петкöдлысьяс, кодъяслöн нуöдöм улö пырöны Коми Республикаын ИКТ пыртöм кузя могъяс.

5. Сöветлöн уджöн ставнас юрнуöдö Сöветса веськöдлысь. Сöветса Веськöдлысьöн лоö Коми Республикаса Юралысьöс вежысь, кодлöн могъясöн лоö пыртны Коми Республикаын ИКТ.

Сöветса Веськöдлысь:

1) водзмöстчö, кор нуöдны Сöветлысь заседание;

2) лöсьöдö Сöветлысь уджалан план да Сöветлöн заседаниеяслысь сёрнитантор;

3) веськöдлö Сöветлöн заседаниеяс вылын;

4) сетö тшöктöмъяс Сöветö пырысьяслы.

Сэтшöм случай дырйи, кор Сöветса веськöдлысь абу, сэки сылысь уджмогъяссö збыльмöдö Сöветса веськöдлысьöс вежысьяс лыдысь öти Сöветса веськöдлысьлöн тшöктöм серти.

6. Сöветлысь котыртан уджсö нуöдö Сöветса секретар.

Сöветлöн секретар:

1) координируйтö Сöветлысь быдлунъя уджсö;

2) юöртö Сöветö пырысьясöс заседание нуöдан места, кад йылысь, могмöдö найöс колана материалъясöн;

3) оформитö Сöветса заседаниелысь сёрнигижöдъяс да мöдöдö найöс Сöветö пырысьяслы;

4) збыльмöдö Сöветса веськöдлысьлысь тшöктöмъяс.

7. Сöветö пырысьяс:

1) участвуйтöны Сöветса заседаниеяс кежлö материалъяс, а сiдзжö сылысь решение балаяс дасьтöмын;

2) збыльмöдöны Сöветöн примитöм решениеяс;

3) юöртöны Сöветса веськöдлысьöс Сöветлысь решениеяс збыльмöдöм кузя примитöм мераяс йылысь.

8. Сöвет уджалö заседаниеяс нуöдöмöн.

Сöветлöн заседаниеяс нуöдсьöны коланлун дырйи Сöветлöн уджалан планъяс серти во джынйын öтчыдысь оз гежöдджыка.

Сöветлöн заседание лыддьыссьö правомочнöйöн, кор сэтчö воисны Сöветö пырысьясысь джынсьыс эз этшаджыкöн.

9. Сöветлöн решениеяс примитсьöны Сöветö пырысьяслöн заседание вылын вöлысь членъяслöн унджык гöлöсöн. Öтмында гöлöс дырйи гöлöсуйтан вына правоыс лоö Сöветса веськöдлысьлöн.

10. Сöветлöн заседание кывкöртöдъяс серти оформитсьö вöзъяна сяма сёрнигижöд да сiйöс кырымалö Сöветса веськöдлысь, а кор сiйö абу – Сöветса веськöдлысьлöн тшöктöм серти Сöветса веськöдлысьöс вежысьяс лыдысь öтиыс.

11. Сöветлысь уджсö организационно-техническöя могмöдö Коми Республикаса Юралысьлöн да Коми Республикаса Правительстволöн Администрация.

Вуджöдiс Кузнецова Н.А., 10 421 пас